《南楼令 风雨楼高天涯人远伤春怨别情见乎辞》
清代·姚燮

薄酒泥罗衾。天涯只梦寻。雨灯残、帘幕深深。未识绿阴添几许，残杜宇，换流莺。

起自倚疏棂。眉山敛远青。下春桡、桃叶江浔。要按玉笙传绮怨，终哽咽，不成声。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。